《偕黄耀之潘子霖曾笃卿登金紫峰》
明代·张在瑗

夷歌处处唤愁襟，懒向珠林听梵音。天地不堪还寄傲，江山何意复登临。

谁将桂树仍招隐，肯信桃源可重寻。且喜一觞时一咏，悠悠天外和龙吟。

作者简介：张在瑗，字蘧度。顺德人。希载玄孙。鼎革后，杜门不出。著有《绿树山房集》。清陈伯陶编《胜朝粤东遗民录》卷二有传。